Biskop Josepf Schrembs, 1926
**Joseph Schrembs** (født 12. mars 1866 i Wutzlhofen i kongedømmet Bayern, død 2. november 1945 i Cleveland i Ohio i USA) var en tysk-amerikansk katolsk prelat og biskop av Toledo og av Cleveland, fra 1939 med personlig rang som erkebiskop.

Liv og virke
------------

### Bakgrunn

Joseph Schrembs ble født som den yngste av 16 barn av Georg Schrembs og Maria, født Gäß, i grenden Wutzlhofen som på den tiden lå under menigheten i Sallern. Begge stedene er senere blitt innlemmet i byen Regensburg. Familien flyttet dit og Joseph fikk sin første skoleutdannelse her. 

I 1877 kom Joseph til USA, der han gikk på college ved *St. Vincent's Benedictine Abbey* i Latrobe i Pennsylvania. Bayerske benediktinere virket der under erkeabbed Bonifaz Wimmer, blant dem Joseph Schrembs eldre bror, fader Rudesind Schrembs. Broren hadde også lyst til å flytte til Amerika, og den tidligere prior i Latrobe, fader Rupert Seidenbusch, O.S.B. apostolisk vikar av *North Minnesota*, støttet dette.

Etter å ha fullført collegestudiene underviste han ved *St. Martin's Parish School* i Louisville i Kentucky frem til 1884. Den tyske biskopen av Grand Rapids, Henry Richter, godtok Joseph Schrembs som seminarist og sendte ham til presteseminar i Montreal i Canada.

### Prest

I mars vendte han tilbake til sitt bispedømme Grand Rapids og ble ordinert til prest 29. juni 1889 av biskop Richter. Schrembs var deretter kapellan ved *St. Mary's* i Saginaw (Michigan) til 1895. Han ble deretter utnevnt til dogneprest i *St. Mary's Assumption* i Bay City (Michigan). I 1900 betrodde biskop Richter ham katedralsognet *St. Mary* i Grand Rapids, i 1903 utnevnte han ham til generalvikar.

### Hjelpebiskop i Grand Rapids

Den 13. januar 1911 utnevnte pave Pius X Schrembs til hjelpebiskop i Grand Rapids og titulærbiskop av *Sophene*. Biskop Henry Richter bispeviet ham 22. februar samme år; medkonsekratorer var Camillus Paul Maes, biskop av Covington, og John Samuel Foley, biskop av Detroit.

### Biskop av Toledo (Indiana)

Den 11. august samme år utnevnte pave Pius X Schrembs til første biskop i det nystiftede bispedømmet Toledo. Han virket der i ti år. Fra 1911 til 1921 etablerte biskop Schrembs 14 nye menigheter og 22 skoler. Han inviterte søsterordener til å virke i bispedømmet, blant annet for solene og særlig for oppdragelsen av polske barn.

### Biskop av Cleveland

til han ble utnevnt til biskop av Cleveland 16. juni 1921 med base i den kulturelt sterkt tyskdominerte byen Cleveland. Münchens kardinal Michael von Faulhaber besøkte ham der under sitt opphold i USA i 1923, og i sin reiseskildring kalte han ham «den trofaste venn av sitt hjemland» (Faulhaber: *Meine Caritasreise nach Amerika*). 

Faktisk kom Joseph Schrembs ofte til å besøke sitt bayerske fedreland; blant annet til kuropphold hos søstrene Mallersdorfer i kurbuen Bad Wörishofen i Allgäu og visitter til den stigmatiserte Therese Neumann i Konnersreuth i Oberpfalz. 

I 1925 var den tysk-amerikanske biskopen i Roma i anledning det hellige år og mottok relikviene etter en romersk martyr som ble oppdaget i katakombene, *Sta. Christina*, for sin katedral i USA. Hun ble utropt til beskytter av bispedømmet Cleveland. 

I 1926 deltok han i Den XXVIII. internasjonale eukaristiske kongress i Chicago. Han ledet blant annet et stort arrangement for den tysktalende del av kongressen den 20. juni, hvor kardinal Michael von Faulhaber, biskop Wilhelm Berning av Osnabrück, den østerrikske kansler, prelat Dr. Ignaz Seipel og Caritas-direktør Benedikt Kreutz fra Freiburg im Breisgau holdt taler (Festschrift, 1926, side 46/47). Biskop Schrembs støttet sterkt den tiltenkte saligkåring av indianerkvinnen Kateri Tekakwitha, som imidlertid ikke skulle finne sted før i 1980. 

Også kjent er hans harde vurdering det amerikanske forbudslover mot alkohol som en *«fanatismehandling»*, noe som sikkert kunne spores tilbake til hans bayerske avstamning. 

Da den amerikanske lege Charles Francis Brush kalte fødselskontroll en *«en berikelse gitt av den menneskelige vitenskap»*, fordømte biskop Joseph Schrembs disse synspunktene, og svarte: 

*«Vi pleide å tale om mennesket som en helt spesiell skapning, men i henhold til dette synet er de ikke forskjellige fra hvordan avlsdyrene på en gård... Etter denne vurderingen ville jeg som den yngste av 16 barn ikke hatt noen rett til å bli født i det hele tatt og likevel sier jeg, Gud velsigne min mor for hver av oss!»*
Da fjærviftedanserinnen Sally Rand danset med ved siden av opptogsflåtene i Clevelands St. Patrick's Day-parade i 1937, en flåte viet til Jomfru Maria, erklærte biskop Schrembs, *«I am deeply humiliated and ashamed...[Rand's] inclusion does not represent the mind of the great Irish people.»*

Den 25. mars 1939 gav pave Pius XII prelaten Joseph Schrembs personlig tittel som erkebiskop. Under sine år i bispedømmet opprettet han 27 menigheter i Cleveland og 35 utenfor bispebyen. 

I 1942 ble Edward Francis Hoban hans koadjutorbiskop, og fikk etterfølge ham som biskop av Cleveland etter hans død.

Litteratur
----------

* W. Kessel: *Joseph Schrembs, erster Bischof von Toledo und Erzbischof von Cleveland/Ohio*. I: *Lebensbilder aus der Geschichte des Bistums Regensburg*, 2. Teil, erschienen als Band 24 der *Beiträge zur Geschichte des Bistums Regensburg*, Diözesanarchiv Regensburg, 1990.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Benedict Joseph Flaget, P.S.S. (1763-1850) \*1810
* Erkebiskop Francis Patrick Kenrick (1797-1863) \*1830
* Erkebiskop William Henry Elder (1819-1904) \*1857
* Erkebiskop Henry Joseph Richter (1838-1916) \*1883
* Erkebiskop *Joseph Schrembs* (1866-1945) \*1911

Referanser
----------

1. 1 2   Social Networks and Archival Context, SNAC Ark-ID w63x9m8h, besøkt 9. oktober 2017[Hentet fra Wikidata]
2. ↑  *Bischof Rupert Seidenbusch OSB*
3. ↑   Arkivert 10. november 2014 hos Wayback Machine. *Über das Haus St. Joseph in Wörishofen, Bischof Schrembs als Kurgast erwähnt im Kapitel "Neue Hauschronik"*
4. ↑   *Über die römische Katakombenheilige St. Christine und Cleveland*
5. ↑  «People». *TIME Magazine*. 29. mars 1937. Arkivert fra originalen 25. januar 2012. Besøkt 19. mai 2022.
6. ↑  catholic-hierarchy.org schrembs, lest 19. mai 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** NKC
 |